 Proza - : - Prajeala de Vasile Dumitru : - Prajeala de Vasile Dumitru"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > noaptea ... (Poezie) > acuarela ... (Poezie) > de(ux)camero... (Personale) > te caut ... (Poezie) > Apasare ... (Poezie) > Pasarea ... (Poezie) > Craciun cu... (Scenariu) > nu ... (Personale) > involburare... (Personale) > copacul pi ... (Personale) > stau... ... (Poezie) > e toamna ... (Poezie) > ard ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14052263 Prajeala' > Vizionari: 806 > Prajeala proza [ ] Pescuit in luna februarie - - - - - - - - - - - - - - - - - - - - - - - - - de Vasile Dumitru [suditeanu ] 2014-07-04 | | Februarie invinetea totul cu rasuflarea lui geroasa! Cerul era de un gri-violet, orizontul parea un desen in aquaforte, hasuri negre, cenusii, unele de un albastru murdar, cainele statea ascuns in cusca, doar albul ochilor il trada, oamenii pareau niste siluete diforme, haine, cojoace, halate, fulare peste caciuli, chiciura in jurul nasului si a gurii, maini cu doua sau trei perechi de manusi, zapada inghetata bocna, aburi strecurati prin fularul ridicat pana la ochi, tot universul se inghesuia langa soba, acolo era caldura, in jurul ei, acolo ne repezeam cand intram in casa, ne lipeam cu spatele de ea sau o luam in brate pana simteam cum sangele se strecoara timid in degete  Galeata cu apa avea strat de gheata gros de o palma, apa se putea lua doar din fantanile adanci, cea a lui nenea Fanel, de langa noi, era sloi, aruncau oamenii fiare de plug legate cu sfoara degeaba, acestea doar sunau a dezamagire, ca o zgarietura pe tabla, ca un geamat ce urca pana la ghizduri si se reflecta in privirile inguste ce sperau sa vada apa galgaind in fantana  Viata era condensata in rutine scurte: dimineata o goana scurta la veceul din fundul curtii, cu mainile strangand la piept cojocul, spalatul pe maini si fata cu o apa din oala ce statea permanent pe plita, o cana cu lapte fierbinte, ranitul din grajdul vacii, laturile pentru porci, lemne pentru plita si pentru soba si gata, restul timpului cu spatele lipit de soba, cu ochii spre televizorul aflat in coltul celalalt! O ciorba fierbinte la pranz cu un paharel de tuica inainte, ceva carne cu o cana de vin si... la soba! Apoi seara care venea in pas alergator aducea cu ea marea problema, cum sa te dezbraci mai repede, sa te ghemui sub plapuma de lana si sa astepti caldura care se nastea tot din propriul corp si sa te destinzi... si ce nopti lungi... Ma trezeam noaptea, priveam intunericul, ascultam latratul cainilor in ger, inchideam ochii (asta cred ca faceam, nu era nicio diferenta de imagine daca aveam ochii inchisi sau deschisi!), imi doream sa dorm, sa adorm, sa treaca mai repede noaptea cat o eternitate ca sa... Uf, ce va mai fi maine? Acelasi ger, aceeasi zi searbada... Bineinteles ca am fost trezit din somn! Din cel mai dulce, cand ziua se intinde peste sat ca o apa intrata pe sub usa! Eram ingropat adanc sub plapuma cand cineva m-a inghiontit, rostind soptit dar cu o voce groasa, profunda: - Dormi, nepoate? Era nenea ionel, unchiul, mai exact, venit in vizita din satul vecin, Fratilesti! - Nenea ionele, ce-i cu matale, bre? Ma trezesti cu noaptea-n cap? Nu ti-a fost frica, bre, sa vii pe vremea asta? Daca ai fi cazut in sant, acolo ramaneai, statuie, pana in primavara! - Cu noaptea-n cap? Haaaa-ha-haaaa, auzi la el, acum se face unspe si el zice ca-i dimineata! - Unspe? La naiba! Sar din pat si incep sa dardai, cu mainile bajbaind dupa pantaloni, pulover, caciula, manusi. - Nenea ionel, scuza-ma dar fug la grajd, sa scot balegarul.. - Haaa-haa, mai nepoate, crezi tu ca a stat cumnatul Gica cu mainile in san? Ca si zicea, ce-o fi cu gineri-miu de nu misca? Am si baut amandoi cate o oala de vin fiert, hai ca deja fierbe a doua, sa bem toti trei! Da" stai sa spun de ce-am venit! Mergi maine la pescuit cu mine? Am ramas incremenit ca in desenele animate! imi place sa pescuiesc, sunt pescar, aaa, scuze, sunt cel mai mare pescar in viata, dar iarna, la copca? Brrrr, multumesc, nu! Prefer cand soarele isi aranjeaza mustata in luciul apei, cand ratele se balacesc la marginea stufului de pe malul celalalt, cind in apa mica si calda de la picioarele mele sticlesc nalucile de argint ale puietului, cand apusul e ca o pata de sange ramasa pe omat la ignat... ignat, iarna, inghet... Nu! - Nene, nu merg nici batut! Abia ajung la magazin, sa iau paine! Dar unde mergem? intreb de curios! - La mine, la Fratilesti, e un cot al ialomitei inchis de diguri, e balta acum, vara e o splendoare, hai sa mergem maine... - N... (nu apuc sa termin macar cuvantul "nu" si aud continuarea, "cu toporul si lopata"!). Asta imi depaseste imaginatia! Pescar sunt, aaa, scuze, sunt cel mai mare pescar dar de pescuit cu toporul si lopata inca nu mi-a fost dat sa aud, desi ma indrept cu pasi mari spre trei decenii de viata, ooof, deja vad batranetea dincolo de gard... - Cu toporul? Ma uit atent in ochii lui nenea ionel! E indesat ca un taur, are gatul ca buturuga de spart lemne, caciula ii sta pe ceafa, camasa descheiata la gat, un pulover gaurit si descheiat, fara haina, fara manusi in miinile ca niste lopeti, cizme de cauciuc pe gerul lui Noe... imi intoarce privirea! - Nu glumesc! stiu ca esti pescar, aaa, scuze, cel mai mare pescar, d-aia am venit, sa mancam colea o prajeala de caras proaspat, mmmm, si-o oala cu vin negru cu spuma roz de jur-imprejur, aaahhh... Ne asezam in jurul oalei cu vin fierd de parca am fi preoti daci, doar discutam treburi serioase, nu? - Ce trebuie sa fac eu? - Sa iei toporul lui nenea, ca e bun, ascutit, coada de salcam cum numai el stie sa faca, doi saci de iuta... - Doi? - Doi! Lasa ca stiu ce spun! O sticla de vin, ca o sa avem nevoie, si maine in zori, da" nu asa de dimineata ca azi, haaa-ha-haaa, esti la mine! &#8216;Nteles? - &#8216;Nteles, traiti! Hohote, vin aburi! Noaptea a fost... pescareasca! Sareau stiucile din gaurile taiate in copca precum avioanele, prin apa de cristal treceau alene crapi cat viteii, carasii implatosati in bani de aur stateau aliniati ca plutoanele, gata sa se arunce in sacii cu gura deschisa ca de moloh, fundul lacului nu era din namol ci din spinari de lin, verzui-negri, somni ca niste submarine treceau in penumbra, obletii se uitau la ceas, susotind intre ei, "mai e o ora si vine aici cel mai mare..." O ORa? Am sarit ca ars! M-am imbracat mai repede ca la alarmele din armata, am luat sacul in care ptegatisem totul de ieri, am luat toporul si... la drum! Drum lung, in campie, in noapte, printr-un ger care facea aerul ca un zid din clipul formatiei Pynk Floyd! Gerul musca din mainile bagate in buzunare, desi aveam si manusi din piele, "cu degete", si manusi din lana, peste! Bocanci cu ciorapi rupti trasi pe ei, sa nu alunec! Caciula cu urechi peste fes, fular legat la spate, doar ochii erau liberi intre fular si caciula, de parca eram cavaler plecat la vre-un turnir! Toporul pe umarul stang, traista cu baierile pe coada toporului! Pasi rari, talpa intreaga pusa pe gheata, trupul aplecat inainte, in echilibru! Nicio lumina dincolo de sat, de parca ma lansasem in cosmos! Doar gheata de pe drum albea murdar. Era asa de ger incat eram convins ca nici lupii nu umbla ca nebunii, ma rog, ca pescarii! in sfarsit, dupa un mars obositor mai ales din cauza multelor haine de pe mine, vad Fratilestiul! "A treia casa pe stanga, nepoate" si iata-ma-s! Nenea ionel cu lopata in mana astepta la poarta. Ma auzise venind! - Ana, tu sa ai tigaia incinsa cand venim noi si ligheanul cu malai! Restul e treaba mea, rosteste el catre casa apoi imi zice: ia da sticla aia, sa vad cum e treaba! Trei galgaituri lungi l-au convins ca treaba e buna si am pornit! Am trecut si de sat, am luat-o pe digul de la marginea raului si ne-am apropiat de padure! Basm, nu padure! Siluete argintate, voaluri de chiciura, intunecimi de pestera, ghirlande de stelute, trosnet de gheata zdrobita sub copaci, toate ne-au insotit prin cenusiul sfarsitului de noapte pana la coada lacului! - important, nepoate, e sa nimerim coada! Stai sa vezi de ce! Priveste betonul rece al lacului, marginea padurii, face cativa pasi si zice: aici! Trage cu cizma un patrat imaginar pe cenusiul ghetii, ia sticla si se aseaza pe mal. - Sa te vad cum manuiesti toporul, nepoate! Gheata? Nuuu! Beton? ala e moale ca untul! Granit? He, joaca de copii! De zece ori mai dura ca diamantul era suprafata lacului! Sarea toporul de parca loveam in cauciuc de tractor! Aschiile intrau prin salopeta, blugi si izmene, zgariind pielea! Transpiratia ramanea turturi pe sprancene si in barbie, mainile ma dureau! - Te descurci nepoate, buuun, da-i bataie, zicea nenea ionel, cu aceeasi caciula data pe spate, cu pieptul gol, cu sticla in mainile fara manusi... Cand am dat de apa a fost calvar! M-am udat, gheata se intarea pe caciula, pe pantaloni, pe topor! Simteam cum imi curge transpiratie inghetata pe sub fular! Cum-necum, un patrat de apa baltea in betonul acela ciudat! Nenea ionel s-a ridicat, a luat lopata si s-a apropiat! - Fii atent, zice, apa nu e mai adanca decat fierul lopetii, pestele vine la aer, eu arunc apa din copca pe gheata si tu aduni pestii, p-aia mari intr-un sac, p-aia mici in celalalt! Vezi de ce trebuie doi saci? si a inceput sa arunce apa! Tanc, nu om! Ce forta! Nu-i pasa de frig, de gheata, de apa, de nimic! Din copca apa se intindea de parca venea valul de inundatie, lopata atingea fundul de namol, totul era murdar, parca traiam apocalipsa, dar in mazga aceea se zbateau solzi aurii, cozi plezneau gheata, nenea ionel icnea, infigandu-se in coada lopetii, "vezi sa nu-i aduca apa indarat, aduna-i repede", de aia arunca apa departe, sa nu aiba timp sa se retraga cu pesti cu tot, am aruncat manusile si am inceput sa adun, carasi cat degetul, multi, cei mai multi cat palma iar unii chiar mari, bateau la juma" de kil, "ahaaaa, striga nenea ionel, iote mustaciosul, pune mana pe el", si icnea mai tare, manuind lopata de parca atunci construia Universul! Cand s-a oprit, curgea apa de pe el ca dintr-o rufa nestoarsa! Adunasem ceva, de-a valma, mari si mici, "lasa ca-i separam acasa", zice nenea ionel, ducand sticla la gura si inghitind vinul pe nerasuflate! Pe gheata ramasese puzderie de carasei, de obleti, mici ca degetul! Prea mici pentru a fi luati! Ma apuc sa-i imping in copca, tarsind bocancii pe gheata! - Lasa-i nepoate, oricum ti-ar trebui prea mult si vor si ele sa manance, imi spune nenea, aratand spre ciori! Abia atunci le-am vazut! Un cerc negru in jurul nostru, pe gheata, ciocuri si ochi ca margelele, nu se auzea niciun "cra", nu dadeau din aripi, asteptau! Mi-am privit mainile, doua perne, vinete ca prunele, am privit gheata, padurea, cerul! Negru, vanat, fumuriu, alb, cenusiu, toate aceste culori adunate intr-un tablou inghetat. Am luat sacii, toporul, lopata si am plecat! Tanti Ana astepta cu ligheanul cu apa calda si sapun! - Nu, nu nepoate, intai baga mainile in apa rece, stai cat poti, apoi te speli cu apa calda, ca de nu - plangi de durere! in timpul asta el a separat carasii dupa dimensiuni, apoi din cei mici a luat doi pumni, doar le-a scos matele, fara sa le curete solzii, fara sa le scoata urechile, din cei mari a ales cativa dolofani, i-a spintecat, curatat, spalat, i-a tavalit pe toti prin ligheanul cu malai apoi i-a aruncat in tigaia cu ulei incins! Sfaraieli, aburi, miros! Nebunie! Sa va spun cum am mancat, troznind in dinti oase si capatani? Cum imi curgea uleiul pe la coltul gurii? Cum imi lingeam degetele de dulceata pestelui? Cum am intins cu mamaliga si am lasat tigaia stralucind? Bine, nu va spun! Niciodata nu am mai mancat carasi prajiti mai dulci ca atunci! Dupa ce ne-am inchinat, nenea zice: - Acum, nepoate, hai si la ai tai, sa facem si acolo o prajeala, scoate cumnatul Gica si o oala cu vin, iiiih, deja poftesc! Hai! | index 'pageview'); 